Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(decree, 2023-06-21)

Soʻnggi yillarda yer va suv resurslaridan samarali foydalanish, suv resurslarini boshqarish tizimini takomillashtirish, suv xoʻjaligi obyektlarini modernizatsiya qilish, rivojlantirish hamda bu yoʻnalishda xususiy sektor ishtirokini taʼminlash boʻyicha izchil islohotlar amalga oshirildi. Shu bilan birga, tahlillar iqtisodiyot tarmoqlarini suv bilan taʼminlashga aloqador qator normativ-huquqiy hujjatlarda belgilangan normalar islohotlar yoʻnalishiga nomuvofiqligini, ayrim normativ-huquqiy hujjatlar esa bugungi kunda oʻz ahamiyatini yoʻqotganligini koʻrsatmoqda. Iqtisodiyot tarmoqlarini suv bilan ishonchli taʼminlash, bu boradagi milliy qonunchilikni tizimlashtirish orqali sohada tartibga solish yukini kamaytirish maqsadida, shuningdek, Oʻzbekiston Respublikasi Prezidentining 2021-yil 30-apreldagi “Milliy qonunchilik bazasini kompleks tizimlashtirish chora-tadbirlari toʻgʻrisida”gi PF-6218-son Farmoni va 2022-yil 22-fevraldagi “Aydar-Arnasoy koʻllar tizimi boshqaruvini takomillashtirish chora-tadbirlari toʻgʻrisida”gi PQ-141-son qaroriga muvofiq: 1. Oʻzbekiston Respublikasi Prezidentining ayrim hujjatlariga 1-ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: Iqtisodiy taraqqiyot va kambagʻallikni qisqartirish vazirligi, Suv xoʻjaligi vazirligi, “Davsuvxoʻjaliknazorat” davlat inspeksiyasi, Davlat soliq qoʻmitasi huzuridagi Kadastr agentligi hamda “Toshkent irrigatsiya va qishloq xoʻjaligini mexanizatsiyalash muhandislari instituti” milliy tadqiqot universitetining qayta tashkil etilishi, shu jumladan nomining oʻzgarishi munosabati bilan suv xoʻjaligiga aloqador normativ-huquqiy hujjatlarga tegishli aniqliklar kiritish; Aydar-Arnasoy koʻllar tizimi boshqaruvi Davlat soliq qoʻmitasidan Suv xoʻjaligi vazirligiga oʻtkazilganligi munosabati bilan mazkur idoralarning tashkiliy-shtat tuzilmalariga hamda shtatlar soniga tegishli oʻzgartirishlar kiritish. 2. Oʻzbekiston Respublikasi Prezidentining ayrim hujjatlari 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari Sh.M. Gʻaniyev zimmasiga yuklansin. 1. Oʻzbekiston Respublikasi Prezidentining 2020-yil 10-iyuldagi “Oʻzbekiston Respublikasi suv xoʻjaligini rivojlantirishning 2020 — 2030-yillarga moʻljallangan konsepsiyasini tasdiqlash toʻgʻrisida”gi PF-6024-son Farmonida: a) 1-ilovada: 2-bobning oʻninchi xatboshisi quyidagi tahrirda bayon etilsin: “Suv xoʻjaligi vazirligi tizimida oliy maʼlumotli xodimlar 42 foizni tashkil qiladi. “Toshkent irrigatsiya va qishloq xoʻjaligini mexanizatsiyalash muhandislari instituti” milliy tadqiqot universiteti hamda uning Buxoro tabiiy resurslarni boshqarish instituti, Qarshi irrigatsiya va agrotexnologiyalar institutida suv xoʻjaligi sohasi uchun oliy maʼlumotli mutaxassislar tayyorlanadi”; 3.8-bandning uchinchi xatboshisidagi, 5.11-band “b” kichik bandining yettinchi xatboshisidagi hamda “v” kichik bandining ikkinchi xatboshisidagi tegishli kelishikdagi “Toshkent irrigatsiya va qishloq xoʻjaligini mexanizatsiyalash muhandislari instituti” soʻzlari tegishli kelishikdagi “Toshkent irrigatsiya va qishloq xoʻjaligini mexanizatsiyalash muhandislari instituti” milliy tadqiqot universiteti” soʻzlari bilan almashtirilsin; b) 2-ilovaning 14, 24, 36 — 40 va 43-pozitsiyalari “Masʼul ijrochilar” ustunidagi “Toshkent irrigatsiya va qishloq xoʻjaligini mexanizatsiyalash muhandislari instituti” soʻzlari “Toshkent irrigatsiya va qishloq xoʻjaligini mexanizatsiyalash muhandislari instituti” milliy tadqiqot universiteti” soʻzlari bilan almashtirilsin. 2. Oʻzbekiston Respublikasi Prezidentining 2020-yil 30-oktabrdagi “Yashirin iqtisodiyotni qisqartirish va soliq organlari faoliyati samaradorligini oshirish boʻyicha tashkiliy chora-tadbirlar toʻgʻrisida”gi PF-6098-son Farmonida: a) 16-bandning ikkinchi xatboshisidagi “10 512” raqami “10 504” raqami bilan almashtirilsin; b) 7-ilovaning izoh qismidagi “2 343” raqami “2 335” raqami bilan almashtirilsin. 3. Oʻzbekiston Respublikasi Prezidentining 2021-yil 6-apreldagi “Oʻzbekiston Respublikasi Suv xoʻjaligi vazirligi faoliyatini yanada takomillashtirish chora-tadbirlari toʻgʻrisida”gi PQ-5055-son qaroriga 1-ilovadagi “Taʼlim muassasalari (kollejlar)” blokidan keyin “Aydar-Arnasoy koʻllar tizimi” MChJ” bloki bilan toʻldirilsin. 5. Oʻzbekiston Respublikasi Prezidentining 2018-yil 20-iyundagi “Irrigatsiya va suv muammolari ilmiy-tadqiqot instituti faoliyatini takomillashtirish hamda Toshkent arxitektura-qurilish institutining moddiy-texnik bazasini mustahkamlash chora-tadbirlari toʻgʻrisida”gi PQ-3789-son qarorida: a) 3-bandning birinchi xatboshisi quyidagi tahrirda bayon etilsin: “3. Oʻzbekiston Respublikasi Suv xoʻjaligi vazirligi, Qurilish vazirligi, Iqtisodiy taraqqiyot va kambagʻallikni qisqartirish vazirligi, Oliy va oʻrta maxsus taʼlim vazirligi, Davlat aktivlarini boshqarish agentligi, Toshkent shahri hokimligi va “Oʻzbekoʻquvavtomatika” MChJning:”; b) 5-band “a” kichik bandining ikkinchi xatboshisidagi “Davlat unitar korxonasi” soʻzlari “davlat muassasasi” soʻzlari bilan almashtirilsin. 6. Oʻzbekiston Respublikasi Prezidentining 2018-yil 26-iyundagi “Davlat soliq xizmati organlari faoliyatini tubdan takomillashtirish chora-tadbirlari toʻgʻrisida”gi PQ-3802-son qaroriga 1-ilovadan “Aydar-Arnasoy koʻllar tizimi direksiyasi” davlat unitar korxonasi*” bloki chiqarib tashlansin. 7. Oʻzbekiston Respublikasi Prezidentining 2018-yil 9-oktabrdagi “Suv resurslarini boshqarish tizimini yanada takomillashtirish chora-tadbirlari toʻgʻrisida”gi PQ-4486-son qarorida: a) 7-bandda: ikkinchi xatboshidagi “Toshkent irrigatsiya va qishloq xoʻjaligini mexanizatsiyalash muhandislari instituti (keyingi oʻrinlarda — Institut)” soʻzlari “Toshkent irrigatsiya va qishloq xoʻjaligini mexanizatsiyalash muhandislari instituti” milliy tadqiqot universiteti (keyingi oʻrinlarda — Universitet)” soʻzlari bilan almashtirilsin; uchinchi xatboshidagi, “a” kichik banddagi va “b” kichik bandning birinchi xatboshisidagi “Institut” soʻzi “Universitet” soʻzi bilan almashtirilsin; b) 11-band “b” kichik bandining birinchi xatboshisidagi “Iqtisodiyot va sanoat vazirligi” soʻzlari “Iqtisodiy taraqqiyot va kambagʻallikni qisqartirish vazirligi” soʻzlari bilan almashtirilsin; v) 4-ilovada: 3-pozitsiyada: “Tashkilot nomi” ustunidagi “Davsuvxoʻjaliknazorat” inspeksiyasi” soʻzlari “Davsuvxoʻjaliknazorat” davlat inspeksiyasi” soʻzlari bilan almashtirilsin; “Vazirlik va idora” ustunidagi “Suv xoʻjaligi vazirligi” soʻzlari “Vazirlar Mahkamasi” soʻzlari bilan almashtirilsin; 20-pozitsiyada: “Tashkilot nomi” ustunidagi “Oʻzmaxsussuvqurilish” DUK” soʻzlari “Oʻzmaxsussuvqurilish” MChJ” soʻzlari bilan almashtirilsin; “Vazirlik va idora” ustunidagi “Suv xoʻjaligi vazirligi” soʻzlari “Oʻzsuvqurilish” AJ” soʻzlari bilan almashtirilsin; 22, 23 va 24-pozitsiyalarning “Kafedra nomi” ustunidagi “(TIQXMMI Buxoro filiali)” soʻzlari “(Buxoro tabiiy resurslarni boshqarish instituti)” soʻzlari bilan almashtirilsin; 23-pozitsiyada: “Tashkilot nomi” ustunidagi “Buxorodavsuvmaxsuspudrat” DUK” soʻzlari “Oʻzmaxsussuvqurilish” MChJ” soʻzlari bilan almashtirilsin; “Vazirlik va idora” ustuni “Oʻzsuvqurilish” AJ” soʻzlari bilan toʻldirilsin; 30, 31, va 32-pozitsiyalari quyidagi tahrirda bayon etilsin: “ 30. Yerdan foydalanish va yer kadastri (TIQXMMI Buxoro filiali) Kadastr agentligining Buxoro viloyati boshqarmasi Kadastr agentligi 31. “Oʻzdaverloyiha” davlat ilmiy-loyiha ins�ituti hududiy boʻlinmasi Qishloq xoʻjaligi vazirligi 32. Davlat kadastrlari palatasining Buxoro viloyati hududiy boshqarmasi Kadastr agentligi ”; 35-pozitsiyada: “Tashkilot nomi” ustunidagi “Qashqadaryo viloyati Yer resurslari va davlat kadastri boshqarmasi” soʻzlari “Kadastr agentligining Qashqadaryo viloyati boshqarmasi” soʻzlari bilan almashtirilsin; “Vazirlik va idora” ustunidagi “Davyergeodezkadastr” qoʻmitasi” soʻzlari “Kadastr agentligi” soʻzlari bilan almashtirilsin; izoh qismidagi “Toshkent irrigatsiya va qishloq xoʻjaligini mexanizatsiyalash muhandislari instituti” soʻzlari “Toshkent irrigatsiya va qishloq xoʻjaligini mexanizatsiyalash muhandislari instituti” milliy tadqiqot universiteti” soʻzlari bilan almashtirilsin. 1. Oʻzbekiston Respublikasi Prezidentining 1996-yil 1-noyabrdagi “Oʻzbekiston Respublikasi Qishloq va suv xoʻjaligi vazirligini tashkil etish toʻgʻrisida”gi PF-1617-son Farmoni. 2. Oʻzbekiston Respublikasi Prezidentining 2011-yil 2-fevraldagi “Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida”gi PF-4273-son Farmoniga ilovaning 1-bandi. 3. Oʻzbekiston Respublikasi Prezidentining 2018-yil 12-fevraldagi “Qishloq va suv xoʻjaligini davlat tomonidan boshqarish tizimini tubdan takomillashtirishga doir tashkiliy chora-tadbirlar toʻgʻrisida”gi PF-5330-son Farmoni. 4. Oʻzbekiston Respublikasi Prezidentining 2018-yil 17-apreldagi “Qishloq va suv xoʻjaligi davlat boshqaruvi tizimini tubdan takomillashtirish chora-tadbirlari toʻgʻrisida”gi PF-5418-son Farmoni. 5. Oʻzbekiston Respublikasi Prezidentining 2018-yil 1-avgustdagi “Oʻzbekiston Respublikasi Prezidentining ayrim hujjatlariga oʻzgartish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida”gi PF-5497-son Farmoniga 1-ilovaning 62-bandi. 6. Oʻzbekiston Respublikasi Prezidentining 2017-yil 27-noyabrdagi “2018-2019-yillarda irrigatsiyani rivojlantirish va sugʻoriladigan yerlarning meliorativ holatini yaxshilash Davlat dasturi toʻgʻrisida”gi PQ-3405-son qarori. 7. Oʻzbekiston Respublikasi Prezidentining 2018-yil 20-iyundagi “Irrigatsiya va suv muammolari ilmiy-tadqiqot instituti faoliyatini takomillashtirish hamda Toshkent arxitektura-qurilish institutining moddiy-texnika bazasini mustahkamlash chora-tadbirlari toʻgʻrisida”gi PQ-3789-son qarorining 8-bandi va qarorga ilova. 8. Oʻzbekiston Respublikasi Prezidentining 2018-yil 6-noyabrdagi “Baliqchilik sohasini yanada rivojlantirishga doir qoʻshimcha chora-tadbirlar toʻgʻrisida”gi PQ-4005-son qarorining 22-bandi va qarorga 5-ilova. 9. Oʻzbekiston Respublikasi Prezidentining 2019-yil 9-oktabrdagi “Suv resurslarini boshqarish tizimini yanada takomillashtirish chora-tadbirlari toʻgʻrisida”gi PQ-4486-son qaroriga 7-ilovaning 1-bandi. 10. Oʻzbekiston Respublikasi Prezidentining 2018-yil 9-fevraldagi “Suv xoʻjaligi tizimini isloh qilish va suv xoʻjaligi tarmogʻini boshqarishni takomillashtirish yuzasidan takliflar tayyorlash boʻyicha Respublika komissiyasini tashkil qilish toʻgʻrisida”gi F-5208-son farmoyishi.